Doložka finančných, ekonomických, environmentálnych vplyvov
 a vplyvov na zamestnanosť

Materiál nemá ekonomické dopady, enviromentálne vplyvy a vplyvy na zamestnanosť. Z hľadiska finančných dopadov ide o zníženie predpokladaného vplyvu na štátny rozpočet, v zmysle zmeny uznesenia č. 534 z 22. mája 2002, bod C.3., ktorým vláda uložila vedúcemu Úradu vlády SR

„uplatňovať  pri  zostavení  návrhu  rozpočtu  kapitoly Úradu vlády SR na roky 2003 -2006 finančné prostriedky na zabezpečenie úhrady členského príspevku SR do rozpočtu Európskej únie za účelom účasti na činnostiach Európskeho monitorovacieho centra pre drogy v zmysle harmonogramu uvedeného v bode 1. prílohy I. Zmluvy medzi ES a vládou SR a výdavky na spolufinancovanie činnosti Národného monitorovacieho centra v zmysle bodu 2. prílohy I. citovanej zmluvy“ v termíne do 30. júna 2002.

 Keďže bod 1. prílohy I., akceptovaný v uvedenom uznesení, znie nasledovne:

1.	Finančný príspevok, ktorý má Slovenská republika odvádzať do rozpočtu Európskej únie za účelom účasti na činnostiach Európskeho monitorovacieho centra pre drogy a drogovú závislosť, sa bude postupne zvyšovať v priebehu štvorročného obdobia, počas ktorého Slovenská republika bude postupne zavádzať činnosti centra. Požadované finančné príspevky sú:

-	2003			Є  100.000,-
-	2004			Є  150.000,-
-	2005			Є  210.000,-
-	2006			Є  271.000,-

a keďže príspevok do rozpočtu Európskej únie, aj výška výdavkov na spolufinancovanie činnosti Národného monitorovacieho centra zostávajú konštantne na úrovni 110 tis. euro a ich ekvivalentu v Sk, nároky na štátny rozpočet sa oproti predpokladanému a schválenému nárastu znižujú za roky 2004-2006 z predpokladaných 631 tis. Euro na 330 tis., teda skoro na jednu polovicu. Pritom to isté platí aj o ekvivalentnej sume v Sk na financovanie činnosti Národného monitorovacieho centra.